Kako bi obilježio Međunarodni dan slobode pristupa informacijama, TI BiH organizuje konferenciju koja će staviti fokus na dostupnost ugovora o djelu u institucijama u Bosni i Hercegovini i regionu, skupa sa analizom transparentnosti zakonodavne procedure u BIH i susjednim zemljama, kao i na učešće građana u procesima odlučivanja u skladu sa principima Partnerstva za otvorenu vlast (Open Government Partnership-OGP).

Glavni cilj konferencije je prezentovati nalaze istraživanja o ugovorima u BiH institucijama, te utvrditi postojeće okolnosti kada je riječ o dostupnosti ovakvih ugovora u državi i regionu, kao i steći uvid u upoznatost institucija i organizacija civilnog društva sa mogućnostima međusobne saradnje u skladu sa principima Partnerstva za otvorenu vlast i posebnim fokusom na proces akcionog planiranja.

Konferencija će okupiti predstavnike institucija i civilnog društva iz BiH i regiona, međunarodnih organizacija i medija i održaće se **u ponedeljak, 29.9.2014. u hotelu Europa u Sarajevu, sa početkom u 10.00 časova.** Dnevni red Konferencije se nalazi u prilogu.

 

**Konferencija povodom obilježavanja Međunarodnog dana slobode pristupa informacijama**

**29.09.2014, hotel Europa, Sarajevo**

**Dnevni red**

|  |  |
| --- | --- |
| **9.45 -10.00** | Registracija učesnika |
| **10.00 – 10.05** | Pozdravna riječ; Dobrila Govedarica, Fond otvoreno društvo Bosna i Hercegovina (TBC) |
| **10.05 – 10.10** | Pozdravna riječ; Lejla Ibranović, Transparency International BiH |
| **10.10 – 10.25** | Predstavljanje nalaza istraživanja TI BiH – dostupnost ugovora o djelu u institucijama u BiH; Marko Vujić, Transparency International BiH |
| **10.25- 10.40** | Ugovori o djelu kao specifičnost u proceduri zapošljavanja; Mirjana Popović, Centar za istraživačko novinarstvo |
| **10.40 – 10.55** | Javna uprava i ugovori o djelu - iskustva Crne Gore; Milena Milošević, Institut Alternativa, Podgorica |
| **10.55 – 11.10** | Transparentnost ugovora o djelu – iskustva Hrvatske; Ladislav Tomičić, novinar i analitičar |
| **11.10– 11.30** | Diskusija |
| **11.30 - 11.50** | Kafe-pauza |
| **11.50 – 12.00** | Prezentacija TI BiH analize o transparentnosti zakonodavnih procedura u BiH i regionu; Maja Branković, Transparency International BiH |
| **12.00 – 12.10** | Istraživanje upoznatosti institucija i civilnog društva sa specifičnostima saradnje u okviru Partnerstva za otvorenu vlast |
| **12.10– 12.50** | Akcioni plan kao zajednički mehanizam institucija i civilnog društva – praktični primjeri; Nermina Voloder, Analitika i Maja Branković, Transparency International BiH |
| **12.50 – 13.15** | Diskusija |
| 13.15 | Ručak |